Comunitatea contribuie la dezvoltarea unei educații de calitate. [articolul 149 alineatul (1) din tratat] Comunitatea pune în aplicare o politică de formare profesională. [articolul 150 alineatul (1) din tratat] Comunitatea contribuie la înflorirea culturilor statelor membre. [articolul 151 alineatul (1) din tratat] Comunitatea și statele membre veghează la asigurarea condițiilor necesare competitivității industriei Comunității. [articolul 157 alineatul (1) din tratat]

Obiective În cadrul politicilor privind educația, cultura și sectoarele industriale, s-au luat numeroase măsuri pentru a promova educația, formarea profesională, audiovizualul, cultura, tineretul și cetățenia activă în Uniunea Europeană. Principalele obiective ale acestor măsuri constau în consolidarea coeziunii sociale și în contribuirea la competitivitate, la creșterea economică și la o uniune din ce în ce mai puternică între cetățenii Europei. Aceste măsuri includ diverse programe comunitare. Agenția este responsabilă de gestionarea anumitor componente ale acestor programe (de ex. „Învățare de-a lungul vieții” (Lifelong learning), „Cultura” (Culture), „Tineretul în acțiune” (Youth in Action), „Europa pentru cetățeni” (Europe for Citizens), „MEDIA”, „Erasmus Mundus” și „Ferestre de cooperare externă” (External Cooperation Windows). În acest context, agenția implementează ajutorul comunitar, cu excepția evaluării de programe, a studiilor strategice și a oricărei alte sarcini care necesită puteri discreționare pentru a pune în practică alegerile politice.

Sarcini — Să gestioneze, pe parcursul duratei acestora, proiectele specifice încredințate agenției în contextul implementării programelor comunitare. — Să adopte instrumentele de execuție bugetară în ceea ce privește veniturile și cheltuielile și să desfășoare, pe baza competențelor care îi sunt delegate de Comisie, activitățile necesare gestionării programelor comunitare, în special cele legate de acordarea subvențiilor și a contractelor. — Să colecteze, să analizeze și să transmită Comisiei toate informațiile necesare pentru direcționarea punerii în aplicare a programelor comunitare. — Să pună în aplicare, la nivel comunitar, rețeaua de informare privind educația în Europa (Eurydice) pentru colectarea, analiza și diseminarea informațiilor, precum și producerea de studii și publicații.

1. Comitetul executiv Compus din cinci membri numiți de Comisia Europeană. Adoptă programul anual de lucru al agenției, după aprobarea de către Comisia Europeană. În plus, acesta adoptă bugetul administrativ al agenției, precum și raportul anual de activitate. 2. Directorul Numit de Comisia Europeană. 3. Auditul extern Curtea de Conturi Europeană. 4. Autoritatea responsabilă de descărcarea de gestiune Parlamentul European, la recomandarea Consiliului.

Bugetul definitiv 2007 1. Bugetul de funcționare: 406 (310,2) milioane de euro pentru gestionarea programelor comunitare și a proiectelor încredințate agenției executive și implementate de aceasta sub responsabilitatea Comisiei 2. Bugetul administrativ: 36 (29,2) milioane de euro pentru funcționarea agenției executive ca organism independent (subvenție de 99,9 % prevăzută în bugetul general al Comunităților Europene +0,1 % din partea FED) Situația personalului la 31 decembrie 2007 1. Agenți temporari: 83 (75) de posturi de agenți temporari dintre care ocupate: 69 (64) Procent AT: 25 % 2. Agenți contractuali: 252 (221) de posturi de agenți contractuali, dintre care ocupate: 232 (214) Procent AC: 75 % 3. Total personal: 301 (278) 4. Responsabil de: — sarcini operaționale: 242 (227) — sarcini administrative: 57 (49) — sarcini mixte: 2 (2)